DeAnna Price

DeAnna Price (s. 8. kesäkuuta 1993) on yhdysvaltalainen moukarinheittäjä. Hän voitti maailmanmestaruuden Dohan MM-kilpailuissa 2019 tuloksella 77,54. Budapestin MM-kilpailuissa 2023 hän saavutti pronssia tuloksella 75,41. Rion kesäolympialaisissa 2016 hän sijoittui kahdeksanneksi, Lontoon MM-kilpailuissa 2017 yhdeksänneksi, vuodelle 2021 siirretyissä Tokion olympialaisissa kahdeksanneksi, Pariisin kesäolympialaisissa 2024 sijalle 11 ja Tokion MM-kilpailuissa 2025 viidenneksi. Hän voitti maanosien cupin 2018. Hänen ennätyksensä on 80,31 metriä kesäkuulta 2021. Tulos on myös Yhdysvaltain ja Pohjois-Amerikan ennätys.

 Lähteet 



Luokka:Yhdysvaltalaiset moukarinheittäjät
Luokka:Vuonna 1993 syntyneet
Luokka:Elävät henkilöt